Forældelsesfristen på de 10 år omhandler selve din klage over fejlbehandlingen. Eftersom Patienterstatningen har behandlet din klage, har du overholdt fristen for dette forældelseskrav. Din sag ligger nu hos Ankenævnet for Patienterstatningen. Hos dem er klagefristen en måned, fra du fik afgørelsen fra Patienterstatningen. Hvis du har overholdt den frist, vil du altså få din klage behandlet – også selv om de 10 år udløber, mens Ankenævnet arbejder.